Γιώργος Αθανασιάδης (ποδοσφαιριστής, γενν. 1993)

Ο Γιώργος Αθανασιάδης (7 Απριλίου 1993) είναι Έλληνας επαγγελματίας ποδοσφαιριστής, ο οποίος αγωνίζεται από τον Ιούνιο του 2025, ως τερματοφύλακας, για τον Άρη Θεσσαλονίκης.

 Σταδιοδρομία σε συλλόγους 
Πραγματοποίησε τα πρώτα του ποδοσφαιρικά βήματα με τον Εθνικό Σοχού και συνέχισε στις Ακαδημίες του Ηρακλή Θεσσαλονίκης].Γιώργος Αθανασιάδης... Από τον Εθνικό Σοχού στα σαλόνια του Champions League 

Από το 2012 έως το 2016, ο Αθανασιάδης αγωνίστηκε στον Πανθρακικό.

Στις 29 Ιουνίου 2016, ο Αστέρας Τρίπολης ανακοίνωσε επίσημα την υπογραφή του Αθανασιάδη με τριετές συμβόλαιο.

Στις 13 Ιουνίου 2019, η Α.Ε.Κ. ανακοίνωσε επίσημα την απόκτηση του Αθανασιάδη, ο οποίος υπέγραψε συμβόλαιο με ισχύ έως το καλοκαίρι του 2023. Κατέκτησε το πρωτάθλημα της σεζόν 2022-2023.

Στις 18 Ιουνίου 2021, ο Αθανασιάδης εντάχθηκε με δανεισμό στην Σερίφ Τιράσπολ μέχρι το καλοκαίρι του 2022. Ο Αθανασιάδης είχε σημαντική συμβολή στην προκριματική φάση και τον γύρο των πλέι οφ του ΟΥΕΦΑ Τσάμπιονς Λιγκ 2021-22, καθώς σε συνολικά οκτώ αγώνες, κράτησε καθαρή εστία σε έξι από αυτούς. Στις 28 Σεπτεμβρίου 2021, στον δεύτερο αγώνα των ομίλων του ΟΥΕΦΑ Τσάμπιονς Λιγκ, έκανε εντυπωσιακή εμφάνιση εναντίον της Ρεάλ Μαδρίτης, καθώς έκανε 10 αποκρούσεις, έξι εντός περιοχής, με την ομάδα του να προκαλεί μία από τις μεγαλύτερες εκπλήξεις στο ΟΥΕΦΑ Τσάμπιονς Λιγκ. Ψηφίστηκε Παίκτης του Αγώνα για την απόδοσή του.

Στις 21 Αυγούστου 2024, έλυσε κοινή συναινέσει το συμβόλαιό του με την ΑΕΚ και συνέχισε την καριέρα του για την επόμενη διετία, στην Κύπρο και στην ΑΕΚ Λάρνακας.ΑΕΚ: 'Ελυσε το συμβόλαιό του ο Αθανασιάδης, συμφώνησε με την ΑΕΚ Λάρνακας

Την 1η Ιουνίου 2025, ο Γιώργος Αθανασιάδης έμεινε ελεύθερος από την ΑΕΚ Λάρνακας, καθώς οι κυπελλούχοι Κύπρου ανακοίνωσαν την κοινή συναινέσει λύση της συνεργασίας τους.Ο Γιώργος Αθανασιάδης έμεινε ελεύθερος από την ΑΕΚ Λάρνακας

Στις 26 Ιουνίου 2025, ο Αθανασιάδης επέστρεψε στην Ελλάδα και υπέγραψε συμβόλαιο συνεργασίας διάρκειας 1+1 έτους με τον Άρη Θεσσαλονίκης. Αρης: Ανακοίνωσε τη συμφωνία με τον Γιώργο ΑθανασιάδηΣτον Άρη Θεσσαλονίκης για 2+1 χρόνια ο Γιώργος ΑθανασιάδηςΟ Γιώργος Αθανασιάδης υπέγραψε στον Άρη μέχρι το 2026

Στις 24 Ιουλίου 2025, πραγματοποίησε το ντεμπούτο του κάτω από την εστία του Άρη, στον εκτός έδρας αγώνα για το δεύτερο προκριματικό γύρο του ΟΥΕΦΑ Κόνφερενς Λιγκ 2025–26, εναντίον της Αράζ Ναχτσιβάν.Αράζ – Άρης 2-1: Οι κιτρινόμαυροι ηττήθηκαν με ανατροπή από την Αράζ και τα δίνουν όλα για την πρόκριση στο Βικελίδης

Πραγματοποίησε την πρώτη του συμμετοχή στο ελληνικό πρωτάθλημα με τους "κίτρινους" στις 25 Οκτωβρίου 2025, όταν ο Διούδης αποχώρησε τραυματίας, στο 32ο λεπτό της αναμέτρησης του Άρη με τον Λεβαδειακό, καθώς αισθάνθηκε έντονες ενοχλήσεις στη μέση.Λεβαδειακός – Άρης: Ενοχλήσεις στη μέση για τον Διούδη, μπήκε ο Αθανασιάδης

 Εθνική ομάδα 
Την 1η Οκτωβρίου 2021, ο Αθανασιάδης κλήθηκε για πρώτη φορά στην Εθνική Ελλάδας από τον προπονητή Τζον φαν ΄τ Σχιπ, για τα προκριματικά του προκριματικά του Παγκοσμίου Κυπέλλου 2022 εναντίον της Γεωργίας και της Σουηδίας, στις 9 και 12 Οκτωβρίου αντίστοιχα.

 Παραπομπές 

 Εξωτερικοί σύνδεσμοι 

 Προφίλ στο Transfermarkt.com


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΦΚ Σερίφ Τιράσπολ
Κατηγορία:Ποδοσφαιριστές Πρωταθλήματος Μολδαβίας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Άρη Θεσσαλονίκης